Предложение за РЕШЕНИЕ ЗА ИЗПЪЛНЕНИЕ НА СЪВЕТА за предоставяне на разрешение на Обединеното кралство да прилага диференцирани нива на данъчно облагане върху моторните горива в определени географски области съгласно Директива 2003/96/ЕО /* COM/2015/04 final - 2015/0004 (NLE) */





ОБЯСНИТЕЛЕН МЕМОРАНДУМ 1. КОНТЕКСТ НА ПРЕДЛОЖЕНИЕТО Основания и цели на предложението Данъчното облагане на енергийните продукти и електроенергията в Съюза се урежда с Директива 2003/96/ЕО на Съвета ([1]) (наричана по-долу „Директивата за данъчното облагане на енергийните продукти и електроенергията“ или „Директивата“). Съгласно член 19, параграф 1 от Директивата в допълнение към разпоредбите, предвидени по-специално в членове 5, 15 и 17 от нея, Съветът, като действа единодушно по предложение на Комисията, може да даде разрешение на всяка държава членка да въведе допълнително освобождаване или намаление на нивото на данъчно облагане поради специфични съображения. Целта на настоящото предложение е да се разреши на Обединеното кралство да въведе намалена ставка на акциза върху моторните горива, използвани за задвижване (а именно безоловен бензин и газьол), в следните географски райони, посочени в искането на Обединеното кралство с техните пощенски кодове: IV54 (Strathcarron, Highland - Scotland), IV26 (Ullapool, Highland - Scotland), IV27 (Lairg, Highland – Scotland ), NE48 (Hexham, Northumberland - England), PH41 (Mallaig, Highland - Scotland), KW12 (Halkirk, Highland – Scotland), PA80 (Oban, Argyll and Bute – Scotland), PH36 (Acharacle, Highland – Scotland), IV22 (Achnasheen, Highland - Scotland), PA38 (Appin, Argyll and Bute – Scotland), PH23 (Carrbridge, Highland - Scotland), PH19 (Dalwhinnie, Highland - Scotland), IV21 (Gairloch, Highland - Scotland), LA17 (Kirkby-in-Furness, Cumbria - England), EX35 (Lynton, Devon - England), IV14 (Strathpeffer, Highland - Scotland), районът, принадлежащ към град с пощенски код Hawes (в North Yorkshire - England). Съгласно информацията, предоставена от органите на Обединеното кралство, пощенските кодове дават възможност за ясно определяне на териториалния обхват на мярката. Системата от пощенски кодове е обща за Англия, Шотландия, Уелс и Северна Ирландия. В Обединеното кралство градовете и районите с пощенски код обхващат по няколко селища в дадена област. В селските райони най-голямото струпване на население в район или град с пощенски код е възможно да бъде село. Градовете и районите с пощенски код се различават по размер, например IV27 е най-големият район с пощенски код в Обединеното кралство — 3 397 km2. Той се различава съществено от NE48, чиято площ е около 750 km2. Искането за дерогация се отнася до най-близките градове с пощенски код в избраните области, както и по-широката местна административна единица в тази област. Искането за дерогация за IV 21 (Gairloch, Highland - Scotland), например, означава, че градът с пощенски код в IV 21 е Gairloch, а местната административна единица е Highland – Scotland. Градовете с пощенски код често се състоят от едно или повече села, като градовете често приемат името на едно от селата, разположени в тях. В таблицата по-долу се изброяват имената и номерата на градовете и селата с пощенски код, обхванати от районите с пощенски код, изброени в приложението: Район с пощенски код || Град/ове с пощенски код || Села PH 36 || 1: Acharacle || 6: Acharacle, Strontian, Kilchoan, Salen, Glenborrodale, Achateny IV22 || 1: Achnasheen || 4: Achnasheen, Poolewe, Laide, Kinlochewe IV21 || 1: Gairloch || 5: Gairloch, Badachro, Melvaig, Big Sand, Port Henderson PH19 || 1: Dalwhinnie || 1: Dalwhinnie PH23 || 1: Carrbridge || 2: Carrbridge, Bogroy IV14 || 1: Strathpeffer || 3: Strathpeffer, Contin, Jamestown PA38 || 1: Appin || 3: Appin, Duror, Portnacroish LA17 || 1: Kirkby-in-Furness || 1: Kirkby-in-Furness EX35 ([2]) || 2: Lynton и Lynmouth || 3: Barbrook, Brendon, Lynmouth IV54 || 1: Strathcarron || 4: Strathcarron, Locharron, Applecross, Shieldaig IV26 || 1: Ullapool || 1: Achiltibuie IV27 || не е приложимо || 7: Lairg, Durness, Tongue, Scourie, Lochinver, Kinlochbervie, Talmine PH41 || не е приложимо || 2: Mallaig, Inverie KW12 || 1: Halkirk || 1: Halkirk PA80 || не е приложимо || 3: Lochaline, Morvern, Drimnin NE48 || не е приложимо || 7: Bellingham, Falstone, Kielder, Wark, Tarset, West Woodburn, Barrasford Район с пощенски код || Град с пощенски код || Села не е приложимо || Hawes || 2: Gayle, Butterset В някои случаи (IV 27, PH41, PA80, NE48) районите с пощенски код не съдържат цял град с пощенски код, така че е представен единствено списък на селата. За повечето от областите в списъка градът с пощенски код и районът с пощенски код са приведени в съответствие. Съгласно информацията, предоставена от Обединеното кралство, цената на горивото в областите, които ще се възползват от мярката, превишава средно със 100 GBP (прибл. 128,5 EUR) ([3]) на 1000 литра тази в другите части на страната. По-високите цени в тези области се дължат на по-големите разходи за дистрибуция и транспорт, както и на ниската гъстота на населението. Целта на мярката е да се предложи известно облекчение като компенсация за високите цени на моторните горива в посочените области. Общ контекст Член 19, параграф 1 от Директивата гласи, че Съветът, като действа единодушно по предложение на Комисията, може да даде разрешение на всяка държава членка да въведе допълнително освобождаване или редуциране на нивата на данъчно облагане поради специфични съображения. С писмо от 2 февруари 2014 г. органите на Обединеното кралство уведомиха Комисията, че възнамеряват да приложат намалена ставка за безоловния бензин и газьола, предлагани за продажба като гориво в географските области, посочени по-горе. Намалената ставка на акциза върху горивата, използвани за задвижване, ще бъде с 50 GBP (ок. 64,3 EUR) за 1 000 литра по-ниска от стандартната ставка в Обединеното кралство (580 GBP или ок. 745,3 EUR), приложима както към бензина, така и към газьола. Това означава, че намалената ставка ще остане значително по-висока от текущата минимална ставка на 1000 литра за ЕС в размер на 359 EUR за безоловен бензин и 330 EUR за газьол. На 3 юни и 17 септември 2014 г. властите на Обединеното кралство предоставиха допълнителна информация и разяснения. Обединеното кралство поиска намалението да бъде предоставено за срок от шест години, което представлява максималният срок, посочен в член 19, параграф 2 от Директивата. Според органите на Обединеното кралство цената на горивото в горепосочените области е с около 100 GBP (прибл. 128,5 EUR) на 1000 литра по-висока от средната за останалата част от страната. Цената в тези области е в съответствие с продажните цени на островите, ако не се взема предвид данъчното облекчение, което Обединеното кралство прилага, както е предвидено в Решение за изпълнение 2011/776/ЕС на Съвета [4]. Намаление в размер на 50 GBP (прибл. 64,3 EUR) на 1000 литра не би покрило пълната разлика в цената, но би осигурило известна компенсация за потребителите за по-високите цени, които те трябва да поемат. При оценката на допустимостта на съответните области за отстъпката, бяха взети предвид два основни фактора: · ценовата достъпност на горивото, свързана с високи цени на дребно и седмични доходи под средните за Обединеното кралство. · необходимостта от транспортни горива като част от ежедневието на гражданите. Това е видно от силната зависимост от автомобила и ограничения достъп до обществен транспорт и основни услуги. Съгласно статистическата информация, предоставена от органите на Обединеното кралство, средното седмично възнаграждение на заетите в местните административни единици в избраните райони варира от 412,10 GBP (528,6 EUR) до 493,30 GBP (633,9 EUR), което е под средното за Обединеното кралство — 518 GBP ([5]) (665,6 EUR). Местните административни единици, за които се събират статистически данни, обикновено имат по-обширен географски обхват от районите, за които ще се прилага мярката. Според органите на Обединеното кралство може да се предположи, че действителното средно седмично възнаграждение във въпросните райони е дори по-ниско от наличните данни за местните административни единици. Това се дължи на присъствието на големи корпорации в основните населени места на територията на местните административни единици, които често са на повече от 100 мили (ок. 160 km) от избраните райони. Източниците на приходи в районите, обхванати от мярката, са предимно в селското стопанство и туризма. Ето защо органите на Обединеното кралство приемат, че седмичните доходи в тези райони са по-ниски от доходите на островите, за които понастоящем се прилага дерогацията (463,0 GBP—752,8 EUR). Според данните, предоставени от Националната статистическа служба на Обединеното кралство, брутната добавена стойност на глава от населението във въпросните райони варира между 12 036 GBP (15 466,5 EUR) и 17 936 GBP (23 048 EUR) и е по-ниска от средната годишна стойност за Обединеното кралство — 21 674 GBP (27 851,5 EUR). Според органите на Обединеното кралство ограничените икономически възможности в тези райони в сравнение с по-урбанизираните райони на страната водят до емиграция на икономически активното население; това е и основната причина за стабилния процент на безработицата, който не отразява непременно качеството на живот в тези райони. От икономическа гледна точка основните последици от ниската гъстота на населението в обширни географски райони са следните: · Средните разстояния между отделните предприятия за търговия и услуги са много високи, така че транспортните разходи за основните дейности на предприятията също са сравнително високи — както за физическите лица, така и за самите предприятия. · Предприятията разполагат с по-малки населени зони в рамките на един и същ географски район, и поради това трябва да работят принципно при по-големи надценки на единица продукция с цел да запазят печалбата от ограничен оборот. Освен това през последните години в Обединеното кралство са били закрити редица рафинерии. Намаляването на броя на рафинериите е довело до увеличаване на разстоянието до най-близката рафинерия на над 100 мили (ок. 160 km) за множество бензиностанции, което от своя страна е увеличило разходите за транспорта на гориво до въпросните райони. Наличието на автобусни връзки във всички засегнати селски райони е значително по-ниско от средното за Великобритания ([6]). Това, наред с ограниченото използване на влакове в засегнатите райони, и широкото използване на автомобили въпреки високите цени на горивата, подчертава необходимостта от автомобила като средство за транспорт в тези райони. Услугите в отдалечените селски райони на Обединеното кралство, каквито са избраните райони, вероятно покриват по-голям географски район от услугите в населените места от градски тип, отчасти поради ниската гъстота на населението на тези райони. Това означава, че средното разстояние между отделните жилища, населени места, услуги и предприятия е много голямо, така че транспортните разходи за основните дейности на предприятията също са относително високи. Например едно пътуване от района на пощенски код IV27 до най-близкия стандартен супермаркет може да означава 135 мили в двете посоки (ок. 220 km). Гореизброените предизвикателства отразяват както необходимостта от използване на автомобила в ежедневието на жителите на избраните райони, така и въздействието на високите цени на горивата върху тях. Обединеното кралство счита, че намалението на акциза върху горивата би подпомогнало тези уязвими и отдалечени селски общности, като ги облекчи донякъде от тези твърде високи разходи за живот. Важно е тези фактори да не се разглеждат изолирано, а по-скоро като съвкупност от проблеми, която води до действителна социална и икономическа необходимост от намалението в посочените райони. Прилагане на мярката В Обединеното кралство акцизът върху моторните горива се начислява в момента, когато горивото напуска рафинерията, когато се внася или когато напуска акцизния склад. Към този момент е трудно да се установи количеството на горивото, предназначено за регионите, отговарящи на условията за мярката. Ето защо облекчението ще се предоставя на мястото на продажба в районите, отговарящи на условията за мярката, като по този начин ще се избегне рискът от отклоняване на горива с намалена ставка. Търговците на дребно на горива в засегнатите райони ще се регистрират в HM Revenue and Customs (Агенция „Приходи и митници“ на Нейно Величество, HMRC) като одобрени търговци на дребно и ще бъдат задължени да намалят цената на литър гориво с размера на намалението на акциза. Те от своя страна ще имат право да заявят възстановяване на акциза от HMRC за всеки съответен период въз основа на литрите продадено гориво. Бенефициери Мярката е насочена към гражданите, но всички закупени количества, включително тези за стопански цели, ще се ползват от по-ниската цена. Всичките 27 бензиностанции, които биха могли да се ползват от схемата, са независими. Аргументи на органите на Обединеното кралство по отношение на въздействието на мярката върху вътрешния пазар Обединеното кралство не счита, че мярката би оказала въздействие върху правилното функциониране на вътрешния пазар. Сравнение на цените на бензиностанциите, включени в предложеното данъчно облекчение от 50 GBP на 1000 литра (64,3 EUR), с тези на техните най-близки конкуренти извън схемата: За бензина средната разлика е намалена до 10 GBP (12,9 EUR). В обектите в рамките на схемата цените ще бъдат средно с 10 GBP (12,9 EUR) по-високи, отколкото при най-близките им конкуренти извън схемата. За дизеловото гориво средната разлика е 6 GBP (7,7 EUR). В обектите в рамките на схемата цените ще бъдат средно с 6 GBP на 1000 литра (7,7 EUR) по-ниски, отколкото при най-близките им конкуренти извън схемата. Отстъпката би поставила засегнатите бензиностанции най-общо в равностойно положение с бензиностанциите в съседни райони, които не попадат в схемата. Не се очаква в резултат на нея потребителите да променят маршрутите си на движение или бензиностанциите в районите, граничещи с бенефициерите, да се преместят във включените области. Освен това ниската гъстота на населението и разстоянието от големите населени места, както и значителните капиталови разходи за изграждане на нови бензиностанции ще направят преместването на бензиностанциите непривлекателно от търговска гледна точка, дори с отстъпката. Действащи разпоредби в областта на предложението Директива 2003/96/EО на Съвета от 27 октомври 2003 година относно преструктурирането на правната рамка на Общността за данъчно облагане на енергийните продукти и електроенергията. Оценка на мярката съгласно член 19 от Директива 2003/96/ЕО Специфични съображения Член 19, параграф 1, първа алинея от Директивата гласи, както следва: „В допълнение към разпоредбите от предишните членове, и по-специално тези от членове 5, 15 и 17, Съветът, като действа единодушно по предложение на Комисията, може да даде разрешение на всяка държава членка да въведе допълнително освобождаване или редуциране на нивата на данъчно облагане поради специфични съображения.“ Мярката, предвидена от Обединеното кралство, се състои в намаляването на акциза върху моторните горива, доставяни в някои части от нейната територия, определени с пощенски код, а именно PH36, IV22, IV21, PH19, PH23, IV14, PA38, LA17, Hawes, EX35, IV54, IV26, IV27, PH41, KW12, PA80, NE48. Целта е сближаването на крайните продажни цени на тези територии със средните за Обединеното кралство. По-високите разходи на единица продукт, а оттам и продажните цени в тези области, се дължат на по-големите разходи за разпространение и транспорт и на по-малките икономии от мащаба. Може да се заключи, че намерението за прилагане на намалена акцизна ставка върху моторните горива в разглежданите области поради техните специфични икономически и социални условия се основава на специфични съображения, свързани по-конкретно със социалната и регионалната политика. Съгласуваност с други политики и цели на Съюза Целта на мярката е частичното компенсиране на по-високите разходи за единица продукт, а оттам и на продажните цени на горивото в разглежданите области, чрез пряко данъчно облекчение на мястото на продажба. Мярката се ограничава до необходимото за постигане на този резултат. По-специално облекчението е ограничено до (сравнително малкия) обем горива, продавани в тези райони; общият обем горива, използвани в районите с тези пощенски кодове, е по-малък от 50 милиона литра годишно, което се равнява на 0,1 % от общото потребление на гориво в Обединеното кралство. Комисията отбелязва, че акцизната ставка ще бъде намалена с 50 GBP на 1000 литра (64,3 EUR) от продукта. Цената на горивото в изброените райони е с около 100 GBP (128,5 EUR), по-висока от средната за останалата част от Обединеното кралство. През последното тримесечие на 2012 г. цените в тези градове са били над минималната цена на островите, на които понастоящем се прилага данъчно облекчение въз основа на Решение за изпълнение 2011/776/ЕС на Съвета. Ценовите характеристики на тези градове са подобни на тези на островите, където се прилага данъчното облекчение. Понижение в размер на 50 GBP (64 EUR) е малко вероятно да обхване цялата разлика между тези високи цени и средните за Обединеното кралство, но би осигурило известна компенсация за гражданите за по-високите цени, които им се налага да плащат. Накрая, въпреки облекчението, данъчната тежест, понесена поради използваното в разглежданите географски области гориво, ще се запази значително над минималните нива на данъчно облагане, определени в Директива 2003/96/ЕО. Следователно може да се заключи, че разглежданата мярка представлява намаляване на данъците върху изкопаемите горива, което по принцип следва да бъде подложено на критичен преглед. При специфичните географски и социални условия то може да се счита за приемливо в по-широкия контекст на политиката на ЕС в областите на здравеопазването, околната среда, енергетиката и транспорта. При така описаните обстоятелства мярката изглежда приемлива също и с оглед на правилното функциониране на вътрешния пазар и необходимостта от осигуряване на лоялна конкуренция. По-специално, поради изолирания характер на областите, за които се прилага, и умереното намаление на ставката, не се очаква тя да доведе до промени в потреблението на гориво чрез привличане на потребители извън тези райони. Срок на прилагане на мярката и развитие на правната рамка на ЕС за данъчно облагане на енергийните продукти Комисията предлага за срок на прилагане да бъде определен максималният срок, разрешен от Директива 2003/96/ЕО, т.e. шест години. Този срок изглежда уместен за създаването на възможност за Обединеното кралство да събере информация за оценяване на резултатите от мярката и за осигуряване за предприятията и потребителите, възползващи се от мярката, на достатъчна степен на сигурност. Правила за държавна помощ След предвиденото от Обединеното кралство намаление акцизът върху безоловния бензин и газьола в съответните райони все още ще бъде съобразен с минималното ниво на облагане съгласно член 7 от Директива 2003/96/ЕО. Ако мярката отговаря на условията, определени в член 44 от Общия регламент за групово освобождаване (Регламент (ЕО) № 651/2014) [7]), то тя е освободена от изискването за предварително уведомяване. 2. РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО Консултация със заинтересованите страни Настоящото предложение се основава на искане, отправено от Обединеното кралство, и се отнася само до тази държава членка. Набиране и използване на експертни становища Не бяха необходими външни експертни становища. Оценка на въздействието Настоящото предложение се отнася до предоставяне на разрешение за отделна държава членка по нейно искане. 3. ПРАВНИ ЕЛЕМЕНТИ НА ПРЕДЛОЖЕНИЕТО Принцип на субсидиарност Областта на косвеното данъчно облагане, включена в обхвата на член 113 от Договора за функционирането на Европейския съюз (ДФЕС), сама по себе си не е от изключителната компетентност на Европейския съюз по смисъла на член 3 от ДФЕС. Упражняването от страна на държавите членки на техните правомощия в тази област обаче е строго определено и ограничено от действащото право на ЕС. Съгласно член 19 от Директива 2003/96/ЕО единствено Съветът разполага с правомощията да предоставя разрешение на държава членка да въведе допълнително освобождаване или намаление по смисъла на посочената разпоредба. Държавите членки не могат да изземат функциите на Съвета. Поради това предложението е в съответствие с принципа на субсидиарност. Независимо от това, настоящото предложение е незаконодателно и за него не се прилага механизмът за преглед, предвиден в Протокол № 2 към ДФЕС, който се отнася единствено за проекти на законодателни актове. Принцип на пропорционалност Предложението е в съответствие с принципа на пропорционалност. Данъчното намаление не надхвърля това, което е необходимо за постигане на въпросната цел (вж. съображенията относно вътрешния пазар и лоялната конкуренция по-горе). Избор на инструменти Предлаган инструмент: решение за изпълнение на Съвета. Член 19 от Директива 2003/96/ЕО предвижда единствено този вид мярка. 4. ОТРАЖЕНИЕ ВЪРХУ БЮДЖЕТА Предложението не създава финансова или административна тежест за Съюза. Следователно предложението няма отражение върху бюджета на Съюза. 2015/0004 (NLE) Предложение за РЕШЕНИЕ ЗА ИЗПЪЛНЕНИЕ НА СЪВЕТА за предоставяне на разрешение на Обединеното кралство да прилага диференцирани нива на данъчно облагане върху моторните горива в определени географски области съгласно Директива 2003/96/ЕО СЪВЕТЪТ НА ЕВРОПЕЙСКИЯ СЪЮЗ, като взе предвид Договора за функционирането на Европейския съюз, като взе предвид Директива 2003/96/ЕО на Съвета от 27 октомври 2003 г. относно преструктурирането на правната рамка на Общността за данъчно облагане на енергийните продукти и електроенергията ([8]), и по-специално член 19 от нея, като взе предвид предложението на Европейската комисия, като има предвид, че: (1) С писмо от 2 февруари 2014 г. Обединеното кралство поиска разрешение да приложи намалена акцизна ставка за газьола и безоловния бензин в съответствие с член 19 от Директива 2003/96/ЕО в следните географски райони, определени с пощенски код, в съответните случаи: IV54 (Strathcarron, Highland - Scotland), IV26 (Ullapool, Highland - Scotland), IV27 (Lairg, Highland – Scotland ), NE48 (Hexham, Northumberland - England), PH41 (Mallaig, Highland - Scotland), KW12 (Halkirk, Highland – Scotland), PA80 (Oban, Argyll and Bute – Scotland), PH36 (Acharacle, Highland – Scotland), IV22 (Achnasheen, Highland - Scotland), PA38 (Appin, Argyll and Bute – Scotland), PH23 (Carrbridge, Highland - Scotland), PH19 (Dalwhinnie, Highland - Scotland), IV21 (Gairloch, Highland - Scotland), LA17 (Kirkby-in-Furness, Cumbria - England), EX35 (Lynton, Devon - England), IV14 (Strathpeffer, Highland - Scotland), районът, принадлежащ към град с пощенски код Hawes (в North Yorkshire - England). Обединеното кралство предостави допълнителна информация и пояснения на 3 юни и 17 септември 2014 г. (2) В тези области цените на газьола и безоловния бензин са по-високи от средните цени в останалата част от територията на Обединеното кралство, което поставя местните потребители на гориво в неблагоприятно положение. Ценовата разлика произтича от допълнителните разходи на единица продукт, дължащи се на географското местоположение на областите, ниската гъстота на тяхното население и доставката на сравнително малки количества гориво. (3) Намалените данъчни ставки ще надхвърлят минималните ставки, установени в член 7 от Директива 2003/96/ЕО. (4) Предвид изолирания характер на областите, за които се прилага, и умереното намаление на ставката, което само отчасти облекчава по-високите разходи в разглежданите географски райони, не се очаква мярката да предизвика движение, свързано конкретно със снабдяването с гориво. (5) Следователно мярката е приемлива от гледна точка на нормалното функциониране на вътрешния пазар и необходимостта от осигуряване на лоялна конкуренция и е съвместима с политиките на Европейския съюз в областта на здравеопазването, околната среда, енергетиката и транспорта. (6) Съгласно член 19, параграф 2 от Директива 2003/96/ЕО, всяко разрешение, предоставено по този член, трябва да бъде строго ограничено във времето. С цел осигуряване на достатъчна степен на сигурност за съответните предприятия и потребители разрешението следва да се предостави за срок от шест години. За да не бъде нарушено обаче бъдещото общо развитие на съществуващата правна рамка, е подходящо да се предвиди, че ако Съветът, въз основа на член 113 от Договора, въведе изменена обща система за данъчно облагане на енергийните продукти, към които разрешението, предоставено съгласно настоящото решение, няма да бъде адаптирано, срокът на действие на настоящото решение следва да изтече на датата, на която правилата на тази изменена система започнат да се прилагат. (7) Настоящото решение не засяга прилагането на правилата на Съюза относно държавните помощи, ПРИЕ НАСТОЯЩОТО РЕШЕНИЕ: Член 1 1. На Обединеното кралство се дава разрешение да прилага намалени данъчни ставки за безоловен бензин и газьол, доставяни като моторни горива за пътни превозни средства в следните 17 области, определени от пощенски код, когато е уместно: IV54 (Strathcarron, Highland - Scotland), IV26 (Ullapool, Highland - Scotland), IV27 (Lairg, Highland – Scotland ), NE48 (Hexham, Northumberland - England), PH41 (Mallaig, Highland - Scotland), KW12 (Hallkirk, Highland – Scotland), PA80 (Oban, Argyll and Bute – Scotland), PH36 (Acharacle, Highland – Scotland), IV22 (Achnasheen, Highland - Scotland), PA38 (Appin, Argyll and Bute – Scotland), PH23 (Carrbridge, Highland - Scotland), PH19 (Dalwhinnie, Highland - Scotland), IV21 (Gairloch, Highland - Scotland), LA17 (Kirkby-in-Furness, Cumbria - England), EX35 (Lynton, Devon - England), IV14 (Strathpeffer, Highland - Scotland), районът, принадлежащ към град Hawes (в North Yorkshire - England). За да се избегне свръхкомпенсацията, намалението спрямо стандартната национална ставка за данъчно облагане съответно за безоловния бензин или газьола не може да превишава допълнителните разходи за продажба на дребно в тези географски области, сравнени със средните разходи, свързани с продажбата на дребно в Обединеното кралство, и не може да надхвърля 50 GBP (EUR 64) на 1000 литра продукт. 2. Намалените ставки трябва да съответстват на изискванията на Директива 2003/96/ЕО, и по-специално на минималните данъчни ставки, установени в член 7 от нея. Член 2 Настоящото решение поражда действие в деня на нотифицирането му. То се прилага от 1 февруари 2015 г. и срокът му на действие изтича на 31 януари 2021 г. Ако обаче Съветът, като действа въз основа на член 113 от Договора, въведе изменена обща система за данъчно облагане на енергийните продукти, към която настоящото разрешение няма да бъде адаптирано, срокът на настоящото решение изтича на датата, на която правилата на тази изменена система започнат да се прилагат. Член 3 Адресат на настоящото решение е Обединеното кралство Великобритания и Северна Ирландия. Съставено в Брюксел на […] година. За Съвета Председател [1] Директива 2003/96/ЕО на Съвета от 27 октомври 2003 г. относно преструктурирането на правната рамка на Общността за данъчно облагане на енергийните продукти и електроенергията, ОВ L 283, 31.10.2003 г., стр. 51. [2] Районът с пощенски код EX35 включва два града с пощенски код – Lynton и Lynmouth. И двата града с пощенски код ще могат да се възползват от отстъпката. [3] Всички изчисления се основават на обменния курс към 1 октомври 2014 г., според който 1 EUR се равнява на 0,77820 GBP. Вж. ОВ C 344, 2.10.2014 г. [4] Решение за изпълнение 2011/776/ЕС на Съвета от 24 ноември 2011 година за предоставяне на разрешение на Обединеното кралство да прилага намалени нива на данъчно облагане спрямо моторните горива, доставяни на островите на Вътрешните и Външните Hebrides, Северните острови, островите в Clyde и островите Scilly в съответствие с член 19 от Директива 2003/96/ЕО (OВ L 317, 30.11.2011 г.,стр. 34–35). [5] Вж. информацията, представена от Националната статистическа служба на Обединеното кралство: 'http://www.nomisweb.co.uk/default.asp'. [6] Вж. 'https://www.gov.uk/government/statistical-data-sets/nts99-travel-by-region-and-area-type-of-residence'. [7] Регламент (ЕС) № 651/2014 на Комисията за обявяване на някои категории помощи за съвместими с вътрешния пазар в приложение на членове 107 и 108 от Договора (ОВ L 187, 26.6.2014 г., стр. 1–78). [8] ) ОВ L 283, 31.10.2003 г., стр. 51.